मानव निर्मित विश्वको सबैभन्दा ठूलो झण्डा बनाउने उद्देश्यले 35 हजार भन्दा बढी मानिस राष्ट्रिय झण्डामा प्रयोग हुने रङसहितको प्ले कार्ड लिएर उभिदा टुँडीखेल नै झण्डा जस्तो देखिएको थियो । यसभन्दा पहिले पाकिस्तानले 28 हजार मानिसको झुण्डबाट मानव निर्मित झण्डा बनाइ गिनिज बुक अफ द वर्ल्ड रेकर्डसमा आफ्नो नाम लेखाएको थियो । पाकिस्तानको सो रेकर्डलाई तोड्दै राष्ट्रको नाम उँचो गराउन काठमाडौं टुँडीखेलमा भाद्र 7 गते यस अभियानलाई संचालन गर्ने शान्ति र समृद्धिका लागि मानव मूल्य नामक संस्थाले विश्व रेकर्ड कायम गर्ने उद्देश्यले कागजको प्लेकार्ड बोकेका 35 हजार 9 सय 7 जना मानिस उपस्थित गराएर नेपालको झण्डाको आकृति बनाइएको हो ।